Waarnemende Prasa-hoof sê oor 350%-verhoging | Maroela Media
Waarnemende Prasa-hoof sê oor 350%-verhoging
Die waarnemende uitvoerende hoof van die Passasierspooragentskap van Suid-Afrika (Prasa) ontken bewerings dat hy ŉ yslike salarisverhoging of voordele geëis het waarop hy nie kan aanspraak maak nie.
Volgens ŉ artikel in die Sunday Times die afgelope naweek het Collins Letsoalo, wat na Prasa gebring is as “Mr Fix-It”, se salaris met 350% verhoog van R1,3 miljoen tot R5,9 miljoen. Hy het ook ŉ chauffeur en ŉ maatskappyselfoon met onbeperkte oproepe geëis, net soos sy voormalige hoof Lucky Montana.
Die Sunday Times het berig Peters het ŉ brief aan Letsoalo en Prasa-voorsitter Popo Molefe gesê, en dit duidelik gemaak dat Letsoalo se pakket van R1,3 miljoen van die departement van vervoer nie verander sal word nie, maar ŉ 12% “waarnemende toelaag” sal kry.
Letsoalo het egter sy aanstellingsbrief vrygestel, wat bevestig dat hy geregtig is op die voordele van die amp van die uitvoerende hoof terwyl hy in die posisie waarneem.
Onder “vergoeding en voordele” lui die brief: “Tydens die dienstydperk as uitvoerende groepshoof, sal Prasa aan jou die jaarlikse salaris betaal wat op dié posisie van toepassing is en kragtens die toepaslike vergoedingsbeleid. Jy is geregtig om alle voordele te ontvang wat van toepassing is op hierdie posisie en die Prasa- senior beamptes.”
Letsoalo meen die Sunday Times wil die werk ondermyn wat hy doen. “Ons het my aanstellingsbrief aan hulle verskaf, maar hulle het gekies om dit te ignoreer. Terloops, ek was vier maande lank by Prasa sonder om ŉ salaris te ontvang.”
Hy het ook die Sunday Times se bewering, dat hy Bhekani Khumalo, die uitvoerende hoof van menslike kapitaal, afgedank het nadat hy geweier het om aan sy eise te voldoen, van die hand gewys. “Dit is nie waar dat Bhekani Khumalo afgedank is nie. Hy werk nog steeds vir Prasa,” het Letsoalo gesê.
Bongani Nkomo, algemene bestuurder vir vergoeding en voordele, het in ŉ brief gedateer 26 Oktober bevestig “die jaarlikse vergoedingspakket vir die Prasa uitvoerende groepshoof beloop R5 985 140-07”.
Letsoalo het gesê die bewerings teen hom is die begin van ŉ media-aanslag en hy is bewus van die mense wat daaragter sit, maar hy het geweier om hulle name bekend te maak. “Ek is bewus daarvan dat hierdie die begin van ŉ media-aanslag is. Daar is reeds drie artikels wat reeds gereed lê. Daar is een wat eerskomende Sondag kom en dan nog een die Sondag daarna. Dit kom van ŉ onheilige alliansie tussen diegene wat Prasa wil destabiliseer en dit lyk of dit die media is.”
Hy het gesê hy is teleurgesteld met die tipe joernalistiek in die naweekkoerant se storie, en meen dit doen ŉ onreg aan die goeie werk van verslaggewers landswyd. Hy eis dat die Sunday Times ŉ verskoning “in vetdruk letters op die voorblad moet druk, nie op die vierde bladsy nie”. “Ek moet nog besluit of ek die persombudsman hieroor gaan nader of ŉ laster-eis teen hulle gaan bring.”
Só lyk Wes-Kaapse damme nou
As hy ‘n sekere vergoedingspakket beloof is op skrif toe hy aangestel is, dan moet hy dit tog kry. Nes enigiemand anders.
Hy is afgedank. Lyk of hy homself regte toe- eien. R1,3 miljoen is vir hom peanuts terwyl soveel mense wat sal gee om so n salaris te verdien.
AS dit nie so is nie sal mens dit mos in sy bankrekeninge kan sien … ek weet nie wat keer hy so nie – … hy is dan juis aangestel om die ander op te check ? Nou skep hy ook …. nee geen salf gesmeer meer nie
Skep die staatskaste skaamteloos leeg…seker n bonus aan ons “agbare” Minister aangee vir sy pos?
Wat regverdig so n salaris … dit is die blatant steel… terwyl ander van R1400 moet leef …. get REAL!!!!!
Dit lyk nie vir my of daar nog iets soos verantwoordbaarheid by die onderskeie ministeries bestaan nie. As daar probleem ontstaan skerm elkeen net vir sy eie posisie en belange.
En so loop die verarmde spoorweg pensionarisse se geld uit en niemand doen iets daaraan nie